**Joan Henrietta Collins** (s. 23. toukokuuta 1933 Lontoo) on brittiläinen näyttelijä. 1980-luvulla Joan Collins esiteltiin menestyksellisesti seksisymbolina ja itsenäisenä lähes viisikymppisenä naisena hänen esiintyessään suositussa *Dynastia*-saippuaoopperassa. Tuolloin elettiin aikaa *Dallasin* huippuaikojen jälkeen, mutta ennen *Viinitila Falcon Crestin* nousua. Collins osaltaan oli keskeisessä osassa *Dynastian* näyttelijäkaartissa auttaen ohjelmaa lyömään sen tärkeimmän kilpailijan *Dallasin* televisiosarjojen ykköspaikalta Suomessa 1980-luvun puolivälissä.

Collins voitti Golden Globe -palkinnon vuonna 1983 ja oli ehdokkaana Emmy-palkinnon saajaksi. Vuonna 1996 Britannian hallitus ja kuningatar Elisabet II myönsivät hänelle OBE-arvonimen. Vuonna 2015 hän sai kuningattarelta arvonimen *dame*, joka vastaa ritarin arvoa.

Uransa elokuvissa Collins aloitti vuonna 1951 elokuvassa *Lady Godiva Rides Again*, jossa hän esitti kauneuskilpailujen osallistujaa. Hänen Broadway-ensiesiintymisensä tapahtui vuonna 1990 ja vuonna 2004 hän kiersi Britanniaa näytelmän *Full Circle* uusintaesityksissä.

Joan Collins on bestseller-kirjailija Jackie Collinsin sisko, ja hän on esiintynyt kahdessa siskonsa kirjan perusteella tehdyssä elokuvassa. Collins itse on kirjoittanut useita bestsellereitä: *Prime Time*, *Love & Desire & Hate*, *Infamous* ja *Star Quality*. Hän on myös julkaissut neljä omaelämäkertaa: *Past Imperfect* (1978), *Second Act* (1996), *The Biography of an Icon* (2007) ja *Behind the Shoulder Pads (2023).*

Joan Collins on ollut viisi kertaa naimisissa. Aviomiehiä ovat olleet Maxwell Reed, Anthony Newley, Ron Kass, Peter Holm ja Percy Gibson. Anthony Newleyn kanssa hänellä on poika Sascha ja tytär Tara Newly. Ron Kassin kanssa hänellä on tytär Katie. Collins paljasti vuonna 2023 elämäkertakirjassaan joutuneensa ensimmäisen aviomiehensä Reedin raiskaamaksi ennen avioliittoa oltuaan vasta 17-vuotias ja vielä neitsyt.

Collins voitti 29. helmikuuta 1996 kahden miljoonan dollarin sopimusrikkomuskanteen Random Housea vastaan. 

Hänellä on luksusasunnot Lontoossa, New Yorkissa ja Etelä-Ranskassa.

Elokuvia
--------

* *Lady Godiva Rides Again* (1951)
* *Land of the Pharaohs* (1955)
* *The Virgin Queen* (1956)
* *Rally Round the Flag, Boys!* (1958)
* *Esther and the King* (1960)
* *The Bawdy Adventures of Tom Jones* (1975)
* *Empire of the Antz* (1977)
* *The Stud* (1978)
* *The Bitch* (1979)
* *The Bleak Midwinter* (1995)
* *Joseph and the Amazing Technicolor Dreamcoat* (1999)
* *Flintstones: Viva Rock Vegas* (2000)

Lähteet
-------

1. ↑  Joan Collins LA Times. Viitattu 23.6.2014.
2. ↑  Glad, Laura: Muistatko Dynastian? Näin elämä heitteli suosikkisarjan tähtiä: Katkaisuhoitoja, krooninen sairaus, rattijuopumusepäilyjä... *Ilta-Sanomat*.  7.5.2017. Viitattu 17.7.2017.
3. ↑  Dynastia-tähti sai tunnustuksen Englannin kuningattarelta  31.12.2014. MTV.  Arkistoitu 31.12.2014. Viitattu 17.7.2017.
4. 1 2  Joan Collins Biography (1933-) Film Reference. Viitattu 23.6.2014.
5. ↑  Joan Collins Allmoviessa (englanniksi) Viitattu 23.6.2014
6. ↑  Näyttelijä Joan Collins sanoo avioituneen nuorena raiskaajansa kanssa – Kertoo päätöksensä taustoista *www.iltalehti.fi*. Viitattu 27.9.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Joan Collins**.
* Joan Collinsin kotisivut (Arkistoitu – Internet Archive)
* Joan Collins Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Kreikka
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Elonet
* Yle

 |
|  |
| Muut | 
* SNAC
* IdRef

 |

 |